ישעיהו פרק נד, פסוקים א-י

מבוא

נבואת "רני העקרה" נקראת בבתי הכנסת כהפטרה של פרשת כי-תצא, והיא מאחת מ"שבע דנחמתא" - שבע ההפטרות הנקראות בשבתות שלאחר ט' באב. מנהג אשכנז לקרוא את פרק נד גם כהפטרה לפרשת נח בגלל איזכורה (בפסוקים ט-י) של שבועת ה' לנח לאחר המבול.

פסוקים א-ח: הנביא מדמה את ירושלים לאישה שעוברת מהפך בחייה

בפסוקים א-ח הנביא ממשיל את ירושלים (כנסת ישראל) לאישה שעוברת מהפכים בחייה, ממצב של אישה עקרה - לאשה בעלת צאצאים רבים, מאישה שוממה - לאישה בעולה (הנשואה לבעל), מצעירה מבוישת ואלמנה נכלמת - לאישה הנשואה באושר, מאישה עצובה שבעלה עזב אותה - לאישה שבעלה עושה עמה חסד ומשיב אותה אליו.

המשל והנמשל

בפסוקים א-ח המשל והנמשל משולבים זה בזה. כך שלעיתים פסק אחד הוא המשל ופסוק אחר הוא הנמשל, כך לדוגמא מפרש המלבי"ם את היחס בין פסוק ב' לפסוק ג':

המלבי"ם, ישעיהו נד, ב:

וכל זה (בפסוק ב) משל את התרבות העם והתפשטותם, ומבאר הנמשל (בפסוק ג).

1. עיין בפסוקים א-ח ורשום לצידו של כל פסוק (בעמודה הימנית) האם הוא משל, נמשל או גם וגם.

|  |  |
| --- | --- |
| **משל/נמשל** | **ישעיהו נד** |
|  | (א) רָנִּי עֲקָרָה לֹא יָלָדָה, פִּצְחִי רִנָּה וְצַהֲלִי, לֹא חָלָה  את, האשה העקרה, אשה שלא חלה - שלא הצלחת להתעבר - שימחי ושירי  כִּי רַבִּים בְּנֵי שׁוֹמֵמָה מִבְּנֵי בְעוּלָה, אָמַר ה':  כי את, האשה שהיית "שוממה" - ללא בעל ובנים, תהפכי לאשה מרובת ילדים - יותר מאשה שהייתה תמיד "בעולה" (עם בעלה) |
|  | (ב) הַרְחִיבִי מְקוֹם אָהֳלֵךְ וִירִיעוֹת מִשְׁכְּנוֹתַיִךְ יַטּוּ, אַל תַּחְשֹׂכִי הַאֲרִיכִי מֵיתָרַיִךְ וִיתֵדֹתַיִךְ חַזֵּקִי: |
|  | (ג) כִּי יָמִין וּשְׂמֹאול תִּפְרֹצִי, וְזַרְעֵךְ גּוֹיִם יִירָשׁ, וְעָרִים נְשַׁמּוֹת יוֹשִׁיבוּ:  שוממות |
|  | (ד) אַל תִּירְאִי כִּי לֹא תֵבוֹשִׁי, וְאַל תִּכָּלְמִי כִּי לֹא תַחְפִּירִי,  כשבעלך יגאלך, לא תצטרכי יותר לפחד, ולהרגיש בושה, כלימה וחרפה,  כִּי בֹשֶׁת עֲלוּמַיִךְ תִּשְׁכָּחִי, וְחֶרְפַּת אַלְמְנוּתַיִךְ לֹא תִזְכְּרִי עוֹד:  כי את תשכחי את הבושה שהייתה לך בתקופת שהייתה עלמה צעירה שבעלך עזב אותך, ואת התקופה שהיית כמו אלמנה. |
|  | (ה) **כִּי בֹעֲלַיִךְ עֹשַׂיִךְ, ה' צְבָאוֹת שְׁמוֹ, וְגֹאֲלֵךְ קְדוֹשׁ יִשְׂרָאֵל אֱלֹהֵי כָל הָאָרֶץ יִקָּרֵא:**  בזמן הגאולה לא תצטרכי לפחד ולהתבייש, כי מי שהוא בעלך ומי שעשה אותך הוא ה' צבאות (שהוא אל כל יכול בכל הארץ) |
|  | (ו) כִּי כְאִשָּׁה עֲזוּבָה וַעֲצוּבַת רוּחַ קְרָאָךְ ה', וְאֵשֶׁת נְעוּרִים כִּי תִמָּאֵס אָמַר אֱלֹהָיִךְ:  אכן הייתה תקופה שהיית עצובה בגלל שבעלך עזב אותך, והייתה תקופה שבעלך מאס אותך עוד כשהיית אשת נעריו. |
|  | (ז) בְּרֶגַע קָטֹן עֲזַבְתִּיךְ, וּבְרַחֲמִים גְּדֹלִים אֲקַבְּצֵךְ:  (אבל הבעל מכריז ואומר) עזבתי אותך לזמן קצר, ואני מתכוון לרחם עליך ולהשיב אותך אלי, |
|  | (ח) בְּשֶׁצֶף קֶצֶף הִסְתַּרְתִּי פָנַי רֶגַע מִמֵּךְ, וּבְחֶסֶד עוֹלָם רִחַמְתִּיךְ אָמַר גֹּאֲלֵךְ ה': ס  עזבתי אותך לתקופה קצרה בגלל הכעס הגדול שלי כלפיך (על חטאיך), אך אעשה עימך חסד ורחמים ואשיב אותך אליך. |

דימוי של "ציון" לאישה עקרה שנפקדה (א-ד)

1. הסבר **בלשונך** את המשל והנמשל בפסוקים א-ד?
2. בפסוקים א-ד נדרשת "האישה" לפעולות שונות הנובעות מהשינוי שעתיד להתחולל במהלך חייה, והכתוב גם מבאר את הסיבה מדוע עליה לעשות את הפעולות הללו. כתוב **בלשונך**, בטבלה שלפניך, הן את הפעולות והן את ההסבר לפעולות.

|  |  |  |  |
| --- | --- | --- | --- |
|  | **הפעולות שהאשה נדרשת לעשות** | **ההסבר בכתוב (בעזרת המילה "כי")** | **הפסוק** |
| **בלשון הכתוב** | רָנִּי... פִּצְחִי רִנָּה וְצַהֲלִי | **כִּי** רַבִּים בְּנֵי שׁוֹמֵמָה מִבְּנֵי בְעוּלָה | פסוק א |
| **בלשונך** |  |  |
| **בלשון הכתוב** | הַרְחִיבִי מְקוֹם אָהֳלֵךְ - אַל תַּחְשׂכִי  הַאֲרִיכִי מֵיתָרַיִךְ, וִיתֵדֹתַיִךְ חַזֵּקִי: | **כִּי** יָמִין וּשְׂמֹאול תִּפְרֹצִי  וְזַרְעֵךְ גּוֹיִם יִירָשׁ  וְעָרִים נְשַׁמּוֹת יוֹשִׁיבוּ | פסוקים ב-ג |
| **בלשונך** |  |  |
| **בלשון הכתוב** | אַל תִּירְאִי  וְאַל תִּכָּלְמִי | **כִּי** לֹא תֵבוֹשִׁי  **כִּי** לֹא תַחְפִּירִי  **כִּי** בֹשֶׁת עֲלוּמַיִךְ תִּשְׁכָּחִי  וְחֶרְפַּת אַלְמְנוּתַיִךְ לֹא תִזְכְּרִי עוֹד: | פסוק ד |
| **בלשונך** |  |  |

ה' צבאות שמו (פסוק ה)

ישעיהו נד, ה

כִּי בֹעֲלַיִךְ עֹשַׂיִךְ, **ה' צְבָאוֹת שְׁמוֹ**, וְגֹאֲלֵךְ קְדוֹשׁ יִשְׂרָאֵל אֱלֹהֵי כָל הָאָרֶץ יִקָּרֵא:

רד"ק

ה' צְבָאוֹת שְׁמוֹ - והיכולת בידו כי הוא אדון צבאות מעלה ומטה.

אברבנאל

כִּי גֹאֲלֵךְ קְדוֹשׁ יִשְׂרָאֵל אֱלֹהֵי כָל הָאָרֶץ יִקָּרֵא - בזמן ההוא (בזמן הגאולה). לפי שיהפוך אל העמים שפה ברורה לקרא כולם בשם ה', ולא יהיה אז בלבד אלהי ישראל כי אם אלהי כל הארץ. ומפני זה לא ירים איש מהאומות עוד את ידו ואת רגלו כנגדך, כמו שעשו עד כה.

1. עיין בפסוק ה, ברד"ק ואברבנאל, וענה:

(1) לקב"ה יש בתנ"ך כינויים רבים (א-לוקים, ש-די, א-דני, א-ל יה-וה ועוד). לפי רש"י, מדוע בפסוק ה' הנביא בחר לכנות את הקב"ה בכינוי "ה' **צבאות**"?

(2) לפי האברבנאל, מדוע המצב הנורא בגלות של כנסת ישראל ישתנה בעתיד לטובה?

1. עיין בפסוקים א-ח (הטבלה בעמ' 1), מדוע פסוק ה' הוא **הציר המרכזי** של הנבואה?

דימוי של "ציון" לאישה שנעזבה שבעלה השיב אותה אליו (ו-ח)

ישעיהו פרק נד

(ו) כִּי כְאִשָּׁה עֲזוּבָה וַעֲצוּבַת רוּחַ קְרָאָךְ ה', וְאֵשֶׁת נְעוּרִים כִּי תִמָּאֵס אָמַר אֱלֹהָיִךְ:

(ז) בְּרֶגַע קָטֹן עֲזַבְתִּיךְ, וּבְרַחֲמִים גְּדֹלִים אֲקַבְּצֵךְ:

(ח) בְּשֶׁצֶף קֶצֶף הִסְתַּרְתִּי פָנַי רֶגַע מִמֵּךְ, וּבְחֶסֶד עוֹלָם רִחַמְתִּיךְ אָמַר גֹּאֲלֵךְ ה': ס

אבן עזרא

כי וגו' - ... אמר השם: "כאשה עזובה" **היית** "ועצובת רוח" שעזבה בעלה ...

"ואשת נעורים כי תמאס אמר ה'" - **וכן היית.**

1. הסבר **בלשונך** את המשל והנמשל בפסוקים ו-ט (היעזר באבן עזרא).
2. בפסוקים ז - ח מתואר תהליך הגאולה תוך **השוואה ניגודית** בין ימי הגלות לימי הגאולה.

עיין בטבלה שלפניך, וציין שלושה ניגודים בין ימי הגלות לימי הגאולה.

|  |  |  |
| --- | --- | --- |
|  | **ימי הגלות** | **ימי הגאולה** |
| **פסוק ז** | בְּ**רֶגַע קָטֹן** עֲזַבְתִּיךְ | וּבְרַחֲמִים **גְּדֹלִים** אֲקַבְּצֵךְ |
| **פסוק ח** | בְּשֶׁצֶף קֶצֶף הִסְתַּרְתִּי פָנַי **רֶגַע** מִמֵּךְ | וּבְחֶסֶד **עוֹלָם** רִחַמְתִּיךְ אָמַר גֹּאֲלֵךְ ה' |

מלבים, ישעיהו נד, ז

בְּרֶגַע קָטֹן עֲזַבְתִּיךְ - דע כי העזיבה הזאת תחשב כאילו לא נמשכה רק רגע קטן לעומת גודל התשועה.

1. לפי המלבי"ם, כיצד ניתן להסביר את את התיאור שהסבל של הגלות נחשב לרגע קטן?

פסוקים ט-י: ההבטחה שהברית בין ה' לעם ישראל היא נצחית

(ט) כִּי מֵי נֹחַ זֹאת לִי, אֲשֶׁר נִשְׁבַּעְתִּי מֵעֲבֹר מֵי נֹחַ עוֹד עַל הָאָרֶץ - כֵּן **נִשְׁבַּעְתִּי** מִקְּצֹף עָלַיִךְ וּמִגְּעָר בָּךְ:

(י) כִּי הֶהָרִים יָמוּשׁוּ וְהַגְּבָעוֹת תְּמוּטֶנָה - וְחַסְדִּי מֵאִתֵּךְ לֹא יָמוּשׁ, **וּבְרִית** שְׁלוֹמִי לֹא תָמוּט, אָמַר מְרַחֲמֵךְ ה':

1. עיין בפסוקים ט-י, וענה:

(1) הסבר את **השוואה** שה' עושה בין השבועה שהוא נתן על "מי נח" לבין השבועה שהוא נותן לעם ישראל.

(2) הסבר את **ההשוואה הניגודית** שה' עושה בין ההרים והגבעות לבין הברית שלו לעם ישראל.

הרב יעקובסון, חזון המקרא, הפטרת נח, עמ' 9).

**הרב יעקובסון מצטט את דבריו של הרב הרץ המדבר על השווה בין שתי השבועות:**

המבול היה אמנם מעשה הרס אבל בהשמידו עולם מושחת סלל דרך לאנושיות חדשה. והוא הדין בגלות ישראל. מתוך יסוריו, אומר הנביא תתחזק נאמנות ישראל לאלוקיו.

**הרב יעקובסון מתייחס להבדל בין השבועה לנח לשבועה כאן:**

אנו מוצאים שני הבדלים יסודיים: (א) ההעברה מהספירה האוניברסלית לספירה הלאומית... (ב) תוכן הברית עם נח וזרעו כולל את ההבטחה לא להשמיד השמדה כללית, שכן מכאן ולהבא העונש יהיה חלקי ומקומי, ואילו בישעיהו תוכן הברית הוא "ברית שלום", והנביא ממשיך לתאר את בנין האומה לעתיד...

1. עיין בדביר הרב יעקובסון וענה:

א. מהו הצד **השווה**, בין שבועת ה' לנח בספר בראשית, לבין שבועת ה' לעם ישראל בישעיהו נד? (דבר אחד)

ב. מהו הצד **השונה**, בין שבועת ה' לנח בספר בראשית, לבין שבועת ה' לעם ישראל בישעיהו נד (שני דברים)

הבטחת ה' לעמו

שבועת ה' לעמו הנזכרת בישעיהו נ"ד מופיעה בתנ"ך במקומות נוספים, להלן שתי דוגמאות:

* ויקרא כו

(מג) וְהָאָרֶץ תֵּעָזֵב מֵהֶם וְתִרֶץ אֶת שַׁבְּתֹתֶיהָ בָּהְשַׁמָּה מֵהֶם וְהֵם יִרְצוּ אֶת עֲוֹנָם

יַעַן וּבְיַעַן בְּמִשְׁפָּטַי מָאָסוּ וְאֶת חֻקֹּתַי גָּעֲלָה נַפְשָׁם:

(מד) וְאַף גַּם זֹאת בִּהְיוֹתָם בְּאֶרֶץ אֹיְבֵיהֶם **לֹא מְאַסְתִּים וְלֹא גְעַלְתִּים לְכַלֹּתָם לְהָפֵר בְּרִיתִי אִתָּם** כִּי אֲנִי ה' אֱלֹהֵיהֶם:

(מה) וְזָכַרְתִּי לָהֶם בְּרִית רִאשֹׁנִים אֲשֶׁר הוֹצֵאתִי אֹתָם מֵאֶרֶץ מִצְרַיִם לְעֵינֵי הַגּוֹיִם לִהְיוֹת לָהֶם לֵאלֹהִים אֲנִי ה':

* ירמיהו לא

(לד) כֹּה אָמַר ה' נֹתֵן שֶׁמֶשׁ לְאוֹר יוֹמָם חֻקֹּת יָרֵחַ וְכוֹכָבִים לְאוֹר לָיְלָה רֹגַע הַיָּם וַיֶּהֱמוּ גַלָּיו ה' צְבָאוֹת שְׁמוֹ:

(לה) אִם יָמֻשׁוּ הַחֻקִּים הָאֵלֶּה מִלְּפָנַי נְאֻם ה' **גַּם** **זֶרַע יִשְׂרָאֵל יִשְׁבְּתוּ מִהְיוֹת גּוֹי לְפָנַי כָּל הַיָּמִים**:

(לו) כֹּה אָמַר ה' אִם יִמַּדּוּ שָׁמַיִם מִלְמַעְלָה וְיֵחָקְרוּ מוֹסְדֵי אֶרֶץ לְמָטָּה

**גַּם אֲנִי אֶמְאַס בְּכָל זֶרַע יִשְׂרָאֵל עַל כָּל אֲשֶׁר עָשׂוּ נְאֻם ה':**

פירוש לפסוקים בירמיהו: כשם שחוקי הטבע לעולם לא משתנים, כך ה' מבטיח שהוא לא ישבית ולא ישמיד את עם ישראל למרות חטאיהם, ולנצח ה' יהיה להם לאלוקים.